L 74/4
SK
Úradný vestník Európskej únie
13.3.2023
VYKONÁVACIE NARIADENIE KOMISIE (EÚ) 2023/564 z 10. marca 2023 týkajúce sa obsahu a formátu záznamov o prípravkoch na ochranu rastlín vedených profesionálnymi používateľmi podľa nariadenia Európskeho parlamentu a Rady (ES) č. 1107/2009 (Text s významom pre EHP)
EURÓPSKA KOMISIA,
so zreteľom na Zmluvu o fungovaní Európskej únie,
so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 67 ods.
4,
keďže:
(1)
Podľa článku 67 ods.
1 nariadenia (ES) č. 1107/2009 majú profesionálni používatelia prípravkov na ochranu rastlín viesť záznamy o prípravkoch, ktoré používajú, pričom tieto záznamy obsahujú názov prípravku, čas a dávku aplikácie, ošetrené miesto a plodiny, na ktoré sa prípravok použil.
(2)
Podľa článku 67 ods.
1 nariadenia (ES) č. 1107/2009 majú profesionálni používatelia na požiadanie sprístupniť aj podstatné informácie príslušnému orgánu.
Okrem toho môžu tretie strany požiadať príslušné orgány o poskytnutie prístupu k uvedeným informáciám a príslušné orgány majú takýto prístup umožniť v súlade s platnými vnútroštátnymi právnymi predpismi a právnymi predpismi Únie.
(3)
Cieľom stratégie Z farmy na stôl v záujme spravodlivého, zdravého potravinového systému šetrného k životnému prostrediu (ďalej len „stratégia Z farmy na stôl“) (2), ktorú Komisia prijala v roku 2020, je znížiť závislosť od chemických prípravkov na ochranu rastlín a ich používanie.
Primerané zaznamenávanie používania prípravkov na ochranu rastlín a monitorovacie a kontrolné činnosti vnútroštátnych orgánov založené na takýchto záznamoch sú preto nevyhnutné na dosiahnutie cieľov stratégie Z farmy na stôl.
(4)
Existujú rozdiely medzi vnútroštátnymi režimami, pokiaľ ide o záznamy, ktoré vedú profesionálni používatelia prípravkov na ochranu rastlín podľa článku 67 ods.
1 nariadenia (ES) č. 1107/2009, a ich elektronické uchovávanie.
Týmto nariadením sa preto stanovujú podrobné pravidlá týkajúce sa obsahu a formátu týchto záznamov.
(5)
V uvedených pravidlách sa vymedzuje, ako sa majú zaznamenávať prvky uvedené v článku 67 ods.
1 nariadenia (ES) č. 1107/2009 týkajúce sa používania prípravkov na ochranu rastlín (názov prípravku, čas, dávka, miesto a plodina, na ktoré sa prípravok použil), aby sa v celej Únii zabezpečila primeraná a jednotná kvalita záznamov vedených podľa uvedeného článku.
(1) Ú. v.
EÚ L 309, 24.11.2009, s. 1.
(2) Oznámenie Komisie Európskemu parlamentu, Rade, Európskemu hospodárskemu a sociálnemu výboru a Výboru regiónov – Stratégia „z farmy na stôl“ v záujme spravodlivého, zdravého potravinového systému šetrného k životnému prostrediu [COM(2020) 381 final].